CELEX: 32015R2323
Language: hr
Date: 2015-12-11 00:00:00
Title: Provedbena uredba Komisije (EU) 2015/2323 оd 11. prosinca 2015. o izmjeni Provedbene uredbe (EU) 2015/220 o utvrđivanju pravila za primjenu Uredbe Vijeća (EZ) br. 1217/2009

12.12.2015   
            
            
               HR
            
            
               Službeni list Europske unije
            
            
               L 328/97
            
         PROVEDBENA UREDBA KOMISIJE (EU) 2015/2323
   оd 11. prosinca 2015.
   o izmjeni Provedbene uredbe (EU) 2015/220 o utvrđivanju pravila za primjenu Uredbe Vijeća (EZ) br. 1217/2009
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1217/2009 od 30. studenoga 2009. o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji (1), a posebno njezin članak 5.a stavke 2. i 4., članak 8. stavak 3. treći podstavak i članak 19. stavak 3.,
   budući da:
   
               (1)
            
            
               U Prilogu II. Provedbenoj uredbi Komisije (EU) 2015/220 (2) utvrđuje se broj izvještajnih gospodarstava po državi članici i po područnim jedinicama sustava poljoprivrednih knjigovodstvenih podataka (FADN). Zbog strukturnih promjena u području poljoprivrede u Finskoj koje su dovele do smanjenja broja gospodarstava, primjereno je u skladu s time smanjiti broj izvještajnih gospodarstava za Finsku određenih u tom Prilogu.
            
         
               (2)
            
            
               U skladu s Prilogom I. Uredbi Vijeća (EZ) br. 1217/2009, tijekom tri godine od pristupanja Uniji Hrvatska čini jednu područnu jedinicu FADN-a. Budući da to razdoblje istječe, potrebno je u Prilogu II. Provedbenoj uredbi (EU) 2015/220 utvrditi broj izvještajnih gospodarstava po područnoj jedinici FADN-a za tu državu članicu.
            
         
               (3)
            
            
               S obzirom na promjene predviđene ovom Uredbom, Finskoj i Hrvatskoj trebalo bi se dopustiti da izmijene svoje planove za odabir za obračunsku godinu 2016.
            
         
               (4)
            
            
               U Prilogu VIII. Provedbenoj uredbi (EU) 2015/220 utvrđuju se oblik i izgled izvještaja za poljoprivredno gospodarstvo. Radi jasnoće, tim bi se Prilogom trebale predvidjeti dodatne informacije koje se odnose na određene upute i definicije.
            
         
               (5)
            
            
               Mjere predviđene ovom Uredbom u skladu su s mišljenjem Odbora za sustav poljoprivrednih knjigovodstvenih podataka,
            
         DONIJELA JE OVU UREDBU:
   Članak 1.
   Uredba (EU) 2015/220 mijenja se kako slijedi:
   
               1.
            
            
               U članku 3. stavku 2. dodaje se sljedeći podstavak:
               „Finska i Hrvatska mogu izmijeniti svoje planove za odabir koje su prijavile za obračunsku godinu 2016. Do 31. ožujka 2016. Komisiji prijavljuju svoje izmijenjene planove za odabir za tu obračunsku godinu.”
            
         
               2.
            
            
               Prilozi II. i VIII. mijenjaju se u skladu s Prilogom ovoj Uredbi.
            
         Članak 2.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od obračunske godine 2016.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. prosinca 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 328, 15.12.2009., str. 27.
   
   
      (2)  Provedbena uredba Komisije (EU) 2015/220 оd 3. veljače 2015. o utvrđivanju pravila za primjenu Uredbe Vijeća (EZ) br. 1217/2009 o uspostavi sustava za prikupljanje knjigovodstvenih podataka o prihodima i poslovnim aktivnostima poljoprivrednih gospodarstava u Europskoj uniji (SL L 46, 19.2.2015., str. 1.).
   
      PRILOG
      Prilozi II. i VIII. Provedbenoj uredbi (EU) 2015/220 mijenjaju se kako slijedi:
      
                  1.
               
               
                  Prilog II. mijenja se kako slijedi:
                  
                              (a)
                           
                           
                              redak koji se odnosi na Hrvatsku zamjenjuje se sljedećim:
                              
                                          „HRVATSKA
                                       
                                    
                                          861
                                       
                                       
                                          Jadranska Hrvatska
                                       
                                       
                                          329
                                       
                                    
                                          862
                                       
                                       
                                          Kontinentalna Hrvatska
                                       
                                       
                                          922
                                       
                                    
                                          Ukupno Hrvatska
                                       
                                       
                                          1 251”
                                       
                                    
                        
                              (b)
                           
                           
                              retci koji se odnose na Finsku zamjenjuju se sljedećim:
                              
                                          „FINSKA
                                       
                                    
                                          670
                                       
                                       
                                          Etelä-Suomi
                                       
                                       
                                          403
                                       
                                    
                                          680
                                       
                                       
                                          Sisä-Suomi
                                       
                                       
                                          229
                                       
                                    
                                          690
                                       
                                       
                                          Pohjanmaa
                                       
                                       
                                          208
                                       
                                    
                                          700
                                       
                                       
                                          Pohjois-Suomi
                                       
                                       
                                          110
                                       
                                    
                                          Ukupno Finska
                                       
                                       
                                          950”
                                       
                                    
                        
            
                  2.
               
               
                  Prilog VIII. mijenja se kako slijedi:
                  
                              (a)
                           
                           
                              u sedmom stavku treća alineja koja se odnosi na stupnjeve točnosti podataka u izvještaju za poljoprivredno gospodarstvo zamjenjuje se sljedećim:
                              
                                          „—
                                       
                                       
                                          površine: u arima (1 a = 100 m2), osim za gljive, koje se iskazuju u kvadratnim metrima ukupne površine pod uzgojem i osim u tablici M,Subvencije' u kojoj se osnovne jedinice registriraju u ha.”;
                                       
                                    
                        
                              (b)
                           
                           
                              u tablici A u odjeljku „A.CL. Razredi” prva rečenica koja se odnosi na kategoriju A.CL.180.C. zamjenjuje se sljedećim:
                              „A.CL.180.C. Područje strukturnih fondova: navodi se u kojoj se od regija iz članka 90. stavka 2. točaka (a), (b) ili (c) Uredbe (EU) br. 1303/2013 Europskog parlamenta i Vijeća (1) nalazi većina korištene poljoprivredne površine gospodarstva.
                              
                                 (1)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).”;"
						
                           
                        
                              (c)
                           
                           
                              u tablici B u odjeljku „B.UT. KPP u zakupu” prvi stavak kategorije B.UT.20.A zamjenjuje se sljedećim:
                              „B.UT.20.A KPP (obradivo zemljište, trajni travnjaci, trajni nasadi i povrtnjaci) koji obrađuje osoba koja nije njezin vlasnik, zakupac ili doživotni zakupac, a koja ima predmetnu površinu u zakupu (zakup se plaća u gotovini i/ili u naravi; u pravilu se utvrđuje unaprijed i obično se ne mijenja ovisno o rezultatima gospodarstva) i/ili KPP koji se obrađuje uz slične uvjete najma.”;
                           
                        
                              (d)
                           
                           
                              u tablici H redak kategorije 5062 zamjenjuje se sljedećim:
                              
                                          „5062
                                       
                                       
                                          
                                             FO
                                          
                                       
                                       
                                          Porezi i ostala davanja za zemljište i gospodarske zgrade
                                       
                                       
                                           
                                       
                                       
                                          —”
                                       
                                    
                        
                              (e)
                           
                           
                              ispod tablice H prva rečenica prvog stavka zamjenjuje se sljedećim:
                              „Dostavljanje podataka navedenih pod kodovima od 3031 do 3033 za obračunske godine 2014. – 2016. nije obavezno za one države članice koje su se ranije koristile mogućnosti iz članka 3. Provedbene uredbe Komisije (EU) br. 385/2012 (2).
                              
                                 (2)  Provedbena uredba Komisije (EU) br. 385/2012 od 30. travnja 2012. o izvještaju za poljoprivredno gospodarstvo koji se koristi za utvrđivanje prihoda poljoprivrednih gospodarstava i analizu poslovnih aktivnosti tih gospodarstava (SL L 127, 15.5.2012., str. 1.).”;"
						
                           
                        
                              (f)
                           
                           
                              pod naslovom „SKUPINE PODATAKA U TABLICI K”, iza trećeg stavka, pod nazivom „Količina (stupac Q)”, druga rečenica zamjenjuje se sljedećim:
                              „Za proizvode pčelarstva osim meda (kôd 700), količina se izražava u kvintalima ‚ekvivalenata meda’.”;
                           
                        
                              (g)
                           
                           
                              pod naslovom „SKUPINE PODATAKA U TABLICI L”, u odjeljku „L.SA Prodaja”, posljednji stavak zamjenjuje se sljedećim:
                              „Bespovratna sredstva i subvencije primljeni za proizvode tijekom obračunske godine ne uključuju se u ukupan iznos prodaje; iskazuju se u tablici M ‚Subvencije’ u odgovarajućoj kategoriji (kodovi od 2110 do 2900). Ako su troškovi stavljanja na tržište, ako ih je bilo, poznati, oni se ne oduzimaju od ukupnog iznosa prodaja, nego se iskazuju u tablici H ‚Ulazni faktori’ u odgovarajućoj kategoriji posebnih troškova ODA-a (kodovi od 4010 do 4090).”